OBRTNIČKA ŠKOLA SLAVONSKI BROD

Vladimira Nazora 9, 35 000 Slavonski Brod

KLASA: 003-06/18-01/ 12
URBROJ: 2178/01-17-18-02

U Slavonskom Brodu, 30. studenog 2018. godine

ZAPISNIK

sa petnaeste (15.) sjednice Školskog odbora Obrtničke škole Slavonski Brod održane

dana 30. studenog 2018. godine u 15:15 sati u Maloj sali Obrtničke škole

Slavonski Brod, Vladimira Nazora 9, 35 000 Slavonski Brod

Predsjednik Školskog odbora Obrtničke škole Slavonski Brod Krešimir Grubanović, prof. sazvao je današnju sjednicu Školskog odbora. Pozdravio je sve prisutne te utvrdio da su na sjednici prisutni slijedeći članovi Školskog odbora: Dubravka Pracny, Ante Cvitković, Mihaela Deanović, Mirela Đaković, Danijela Petrović, Krunoslav Ravnjak i predsjednik Krešimir Grubanović. Sjednici Školskog odbora prisutna je ravnateljica Anita Holub prof. i tajnica Ankica Lopojda. Budući da postoji kvorum za pravovaljano odlučivanje predsjednik Školskog odbora Krešimir Grubanović, prof. predložio je sljedeći

dnevni red:

1. Usvajanje Zapisnika s četrnaeste (14.) sjednice Školskog odbora Obrtničke škole

 Slavonski Brod

2. Usvajanje prijedloga Statuta Obrtničke škole Slavonski Brod

3. Donošenje Pravilnika o provedbi javnog natječaja za zapošljavanje radnika u Obrtničkoj

 školi Slavonski Brod

4. Različito

Predsjednik Školskog odbora dopunio je dnevni red s obzirom na zahtjev Stolnoteniskog kluba „OBRTNIČKA ŠKOLA – BROD“ te nadolazeći „Božićni sajam“ u našoj školi. Predloženi dnevni red za sjednicu Školskog odbora jednoglasno je usvojen.

Ad 1)

Predsjednik Školskog odbora zamolio je članove Školskog odbora da se izjasne o prihvaćanju zapisnika sa prethodne četrnaeste (14.) sjednice Školskog odbora Obrtničke škole Slavonski Brod koji im dostavljen uz poziv na sjednicu. Na Zapisnik sa četrnaeste (14.) sjednice Školskog odbora nije bilo primjedbi te je jednoglasno donesena sljedeća

Odluka

usvaja se Zapisnik sa četrnaeste (14.) sjednice Školskog odbora Obrtničke škole Slavonski Brod, Vladimira Nazora 9, 35 000 Slavonski Brod, održane dana 31. listopada 2018. godine.

Ad 2 i 3)

Predsjednik Školskog odbora naveo je da smo zaista bili optimistični navodeći drugu i treću točku dnevnog reda za današnju sjednicu, međutim Ministrica znanosti i obrazovanja do danas nije donijela pravilnik sukladno zakonu te smatra da Školski odbor na ovoj sjednici ne treba usvojiti prijedlog novog statuta, odnosno donijeti Pravilnik o zasnivanju radnog odnosa. Navedeno je potvrdila i ravnateljica te prepustila riječ tajnici. Tajnica je upoznala članove Školskog odbora s izmjenama i dopunama Zakona o odgoju i obrazovanju u osnovnoj i srednjoj školi. Pojasnila je odredbe koje je škola dužna provesti te mogućnosti koje zakon daje na odluku Školskom odboru. Prije svega to je riječ o imenovanju ravnatelja i postupku zasnivanja radnog odnosa u školi. Nakon upita gosp. Cvitkovića o ostvarivanju prava prednostima prema posebnim zakonima, pojašnjena te kraće diskusije članova Školskog odbora prema želji ravnateljice Anite Holub, prof. s usvajanjem istih Školski odbor pričekat će do donošenja pravilnika ministrice znanosti i obrazovanja.

Ad 4)

Pod ovom točkom dnevnog reda ravnateljica Anita Holub, prof. navodi da su nakon prethodne sjednice Školskog odbora održane 31. listopada 2018. godine, na kojoj je donesena odluka da trenutno ne postoje uvjeti za davanje na korištenje sportske dvorane Stolnoteniskom klubu „OBRTNIČKA ŠKOLA – BROD“ naša škola, radnici, članovi Školskog odbora i ona kao ravnateljica bili pod medijskim pritiskom. Ovim putem se ispričala zbog navedenog mada smatra da je sve bilo sukladno zakonu. Naime, kao predsjednici kluba jasno joj je da neke stvari jednostavno ne mogu funkcionirati kao do sada. Dvorana se u vrijeme kada nije redovna nastava koristila uglavnom za potrebe Stolnoteniskog kluba pri čemu naši učenici i naši radnici nisu imali slobodnih termina za izvannastavne aktivnosti. Slijedom navedenog, ravnateljica kao predsjednica kluba, nastavnik tjelesne i zdravstvene kulture prof. Tunuković, postigli su dogovor sa članovima Stolnoteniskog kluba kojim se školama, odnosno našim učenicima i radnicima te učenicima i radnicima Srednje medicinske škole omogućuje korištenje dvorane u večernjem terminu za izvannastavne aktivnosti.

Nadalje, predsjednik Krešimir Grubanović prof., obavijestio je Školski odbor o zaprimanju Zamolbe Stolnoteniskog kluba „OBRTNIČKA ŠKOLA - BROD“, Vladimira Nazora 9, 35 000 Slavonski Brod, za korištenje bez naknade školske sportske dvorane Obrtničke škole Slavonski Brod dana 26. studenog 2018. godine. Preslika zahtjeva dostavljena je svim članovima Školskog odbora. Potom je pročitan članak 6. Odluke županijske skupštine Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima KLASA: 021-01/14-01/155, URBROJ: 2178/1-01-14-1, od 16. prosinca 2014. godine, a na koji se poziva Stolnoteniski klub poziva.

Budući da je postignut dogovor oko korištenja dvorane, unatoč našoj želji i potrebi za uređenjem kabineta za učenike s poteškoćama u razvoju, Školski odbor suglasan je navedenim zahtjevom no smatra da ne postoje uvjeti za davanje na korištenje dvorane bez naknade te će zahtjev dostaviti osnivaču na odlučivanje. Slijedom navedenog, donesena je jednoglasna

Odluku

o davanju na korištenje školske sportske dvorane u školskoj godini 2018./2019.

Školska sportska dvorana Obrtničke škole Slavonski Brod daje se na korištenje Stolnoteniskom klubu „OBRTNIČKA ŠKOLA - BROD“, Vladimira Nazora 9, 35 000 Slavonski Brod, za potrebe redovitog održavanja treninga te potrebe održavanja natjecanja sukladno službenom kalendaru stolnoteniskih natjecanja.

Stolnoteniski klub „OBRTNIČKA ŠKOLA - BROD“, Vladimira Nazora 9, 35 000 Slavonski Brod, koristit će školsku sportsku dvoranu Obrtničke škole Slavonski Brod za vrijeme trajanja nastave u školskoj godini 2018./2019., a najduže do 30. lipnja 2019. godine.

 Školski prostor dat će se na korištenje u vrijeme i na način kojim se neće remetiti redoviti rad Obrtničke škole Slavonski Brod sukladno postignutom dogovoru i to ponedjeljkom i srijedom od 21:00 sat, a utorkom, četvrtkom i petkom od 20:00 sati. Iznimno, školsku sportsku dvoranu Stolnoteniski klub koristit će vikendom sukladno mogućnostima Obrtničke škole Slavonski Brod.

Školski odbor Obrtničke škole Slavonski Brod smatra da Stolnoteniski klub „OBRTNIČKA ŠKOLA – BROD“, odnosno zahtjev istog, ne ispunjava uvjete za davanje na korištenje dvorane bez naknade, sukladno članku 6. Odluke županijske skupštine Brodsko-posavske županije o uvjetima i kriterijima za davanje i uzimanje na korištenje prostora i opreme u školskim i drugim objektima KLASA: 021-01/14-01/155, URBROJ: 2178/1-01-14-1, od 16. prosinca 2014. godine, a na koji se isti poziva.

Ova Odluka dostavit će se osnivaču, Brodsko-posavskoj županiji radi dobivanja suglasnosti za korištenje školske sportske dvorane Obrtničke škole Slavonski Brod, odnosno za korištenje školske sportske dvorane bez naknade.

Predsjednik Školskog odbora najavio je održavanje „Božićnog sajma“ u našoj školi dana 21. prosinca 2018. godine te pozvao sve prisutne. Potom je ravnateljica Anita Holub, prof. pojasnila da naša škola nije sudjelovala na Katarinskom sajmu, iako su neki razredi isti posjetili u pratnji svojih nastavnika. Međutim, želja joj je da naša škola ima svoj sajam te će se ove godine po prvi puta i održat. Potom je ukratko predstavila hodogram samog sajma. Kako bi se uključili i roditelji naših učenika do 15. prosinca 2018. godine održat će se roditeljski sastanci, a nada se i Vijeće roditelja – radni sastanak u suradnji s Obrtničkom komorom Brodsko-posavske županije. Sajam će podržati i pročelnica dr. sc. Anica Vukašinović na način da će pozvati sve učenike 7. i 8. razreda osnovnih škola da posjete sajam, a sam sajam biti će humanitarnog karaktera. Na sajam, odnosno na cjelodnevna događanja toga dana, koji će biti nenastavni dan, pozvala je sve članove Školskog odbora.

Brodsko-posavska županija kao osnivač vrlo dobro surađuje s našom školom, te je nakon doniranja sredstava za izvođenje radova tijekom ljetnih praznika donirala nam i sredstva za oplemenjivanje radnog prostora i poboljšanje uvjeta rada. Sve potrebno biti će nam kupljeno do kraja godine.

Tajnica je pojasnila da je naša dugogodišnja spremačica Marija Musulin na bolovanju te je potrebno zaposliti drugu spremačicu radi urednog održavanja školskog prostora. Potom je ravnateljica Anita Holub, prof. molila prethodnu suglasnost Školskog odbora za zasnivanje radnog odnosa na određeno vrijeme, odnosno na 60 dana, s Monikom Krijan. Školski odbor donio je jednoglasno slijedeći

Zaključak

daje se ravnateljici Obrtničke škole Slavonski Brod Aniti Holub, prof. prethodna suglasnost za zasnivanje radnog odnosa sa Monikom Krijan.

Ravnateljica će s Monikom Krijan, sklopiti ugovor o radu na određeno vrijeme sukladno zakonskim odredbama.

Budući da nije bilo više dopuna dnevnog reda sjednica je zaključena u 16:14 sati.

 Zapisnik vodila Predsjednik Školskog odbora

Ankica Lopojda, mag. iur. Obrtničke škole Slavonski Brod

 Krešimir Grubanović, prof.